
BEVEZETÉS 


A Vu-ce, a szerzője nevét viselő művecske a kínai hadtudomány 
tengernyi szakirodalmi alkotása közül az egyik legrégibb és 
legjelentősebb. Már az ókortól kezdve együtt emlegették a világszerte 
népszerű és magyarul is több fordításban olvasható Szun-ce ping-faval, 
azaz a Szun-ce a hadviselés szabályaival.111] Elsőként alighanem a 
törvénykezők (legisták) iskolájának kiemelkedő alakja, Han Fej-ce tesz 
említést (i.e. 3. sz.) Vu Csiról és művéről Szun-céval, azaz Szun Vuval 
való összefüggésben: "Az országban mindenki a hadviselésről beszél, s 
jóllehet valamennyi családban vannak, akik megőrizték Szun Vu és Vu 


Csi könyveit, a hadsereg mégis egyre gyöngébb lesz, mert bizony 
sokan beszélnek ugyan a háborúról, de kevesen öltik magukra a 
vértet."12] 

Szemben a Szun-ce ping-fa félig legendás szerzőjével, - akinek pontos 
kilétéről máig élénk viták folynak - Vu mester nagyon is hiteles 
történeti személy, aki korának egyik kiemelkedő és azt jelentősen 
befolyásoló alakja volt. Vu Csi Kína azon korszakában élt (i.e. 440 - 
i.e. 361) amelyet a Hadakozó fejedelemségek néven ismer a 
történelemtudomány. Ez az időszak a Keleti Csou-kor (i.e. 770 - i.e. 
256) második felében i.e. 4093-ban kezdődött a Sárga-folyó középső 
szakaszától északra és délre elterülő Cin fejedelemség 
szétszakadásával. Ekkor hét nagy fejedelemség küzdött egymással a 
hegemóniáért. A keleti részt a Csi fejedelemség birtokolta, északkelet 
Kína, a mai Peking és környéke Jen fejedelemséghez tartozott. 
Nyugaton, a Vej-folyó völgyében a Csin fejedelemség rendezkedett be, 
a Jangce völgye pedig a Csu fejedelemségé volt. A felbomlott Cin 
fejedelemség helyén délen Han, északnyugaton Vej, északkeleten 
pedig Csao fejedelemség jött létre. E fél évezreden át, szinte állandó 
háborúskodás közepette többször kísérleteztek egyfajta horizontális 
illetve vertikális szövetség kialakításával, amelyben a fejedelemségek 
erejének kiegyenlítését és a térség ideiglenes pacifikálásának 
lehetőségét látták. Végül a Csin fejedelemség zárta le a folyamatot 
Kína i.e. 221-ben történt egyesítésével. Ez volt az a korszak is, amikor 
kialakult az első igazi államigazgatási, politikai filozófia, a 
törvénykezők iskolájának ideológiája. Annak ellenére, hogy - mint azt 
később láthatjuk - maga Vu Csi kezdetben konfuciánus tudósoktól 
tanult, az első jelentős legista gondolkodók közt tartjuk számon. Ezen 
művében Szun-céhoz hasonlóan olyan forradalmian bátor elveket 
fogalmaz meg a hadviselés terén, amelyek homlokegyenest 
ellenkeznek a konfucianizmus patriarchális béklyóiba vert, s a korában 
már egyre nehézkesebben használható, ellehetetlenült hadvezetéssel. 
Vu-ce művében nyomon követhető az a folyamat, ahogyan a 
konfuciánus terminológia legfőbb fogalmai új értelmezést nyernek 
illetve a hadtudomány nyelvezetére átültetve jelentésük bővül, 
módosul. Ezek a terminológiai változások lettek később alapjaivá a 
tényleges politikai filozófiában használt terminológiai rendszernek is. 


Féld 


A Vu Csi életéről fennmaradt történetek telis-teli vannak olyan 
utalásokkal, amelyek egy nagyon erős személyiség, egy "vérbeli" 
törvénykező képét tárják elénk. A talán leginkább Machiavellire 
emlékeztető személyiség nem riad vissza semmilyen eszköztől, hogy 
akaratát keresztül vigye, s ha kell még gyilkol is, hogy becsvágya 
kiteljesedjen, természetesen mindet az általa éppen szolgált 
fejedelemség üdvére. A kínai ókor e szerfelett ellentmondásos 


alakjáról - amely ellentmondás természetesen abból is fakad, hogy 
ezen följegyzések konfuciánus írástudók kezenyomán születtek - a 
legkimerítőbben a Sze-ma Csien által írt (kb. i.e. 100.) első kínai 
történeti mű, a Si csi, A történetíró följegyzése tudósít az életrajzokat 
tartalmazó fejezetében, (31 amelyben Vu Csi nem kisebb hadvezérekkel 
osztozik, mint a már sokat emlegetett Szun Vu és Szun Pinl41: 


Vu Csi Véjben[31 született, s igen kedvelte a fegyverforgatást. Ceng- 
cévell6] együtt tanult, majd Lu uralkodójának szolgálatába állt. 
Amikor Csi megtámadta Lut, a fejedelem Vu Csit szerette volna 
megtenni hadvezérévé, csakhogy Vu Csi felesége egy Csi-beli asszony 
volt, ezért ezt Luban ezidőtájt nem nézték jó szemmel. Vu Csi oly 
annyira áhítozott a hírnév után, hogy saját kezével ölte meg feleségét, 
ezzel adván bizonyságát, hogy nem konspirál Csivel. Lu fejedelme 
végül kinevezte őt hadvezérré, s az ő parancsnokságával megtámadták 
Csit és nagy vereséget mértek rá. 


Néhány Lu-beli, akik gyűlölték Vu Csit, ekként rágalmazták őt a 
fejedelem előtt: 


- Vu Csi egy kegyetlen, kétes múltú alak. Fiatal korában a családja 
összekuporgatott ezer aranyat, ő pedig utazgatni kezdett belőle, hogy 
hivatalt szerezzen. Terve azonban nem sikerült, s végül családja is 
tönkrement. Amikor a városabéliek kinevették érte, Vu Csi a tulajdon 
kezével mészárolt le több mint harmincat az őt gyalázók közül, majd 
elmenekült Véjből a keleti városkapun át. Mikor anyjától elbúcsúzott, 
saját vállába harapva[71] megesküdött: "Addig nem térek vissza Véjbe, 
míg miniszter nem leszek!" Így került Ceng-ce szolgálatába. Nem 
sokkal később az anyja meghalt, de Vu Csi csak nem tért vissza 
szülőföldjére. Ceng-ce oly mélységesen megvetette ezért, hogy véget 
vetett barátságuknak is.181 Vu Csi ekkor Luba jött és a hadművészetet 
tanulmányozta, majd a szolgálatodba szegődött, felség. Amikor 
megingott a bizalmad iránta, ő még tulajdon asszonyát is megölte, 
csakhogy hadvezér lehessen. Lu bizony kicsiny ország, és ha 
győzedelmes háborúkkal hírnevet szerzünk, akkor a többi 
fejedelemség terveket sző majd ellenünk. Országunk, Lu és Véj 
fejedelemség egymás fivérei, ha pedig te, felség (Vu) Csit alkalmazod, 
ez azt jelenti, hogy semmibe veszed Véjt. 


Lu fejedelme bizalmatlan lett Vu Csival szemben, s menesztette 
hivatalából. 


Vu Csi mikor hallott egyet s mást Vej fejedelmének, Vennekl21 
kiválóságáról, a szolgálatába kívánt állni. Ven fejedelem azt kérdezte 
Li Kotóll101: 


- Miféle ember ez a Vu Csi? 


Li Ko azt válaszolta: 


- (Vu) Csi mohó és léha fickó, de meg kell hagyni, hogy a 
hadvezetésben még Sze-ma Zsang-csül111 sem tesz túl rajta. 


Vej Ven fejedelme pedig megtette őt hadvezérévé, és vereséget mértek 
Csinre, sőt még öt városát is elfoglalták. 


(Vu) Csi miután hadvezér lett, ugyanúgy öltözködött, és ugyanazt ette, 
mint bármelyik legalacsonyabb rangú katonája. Alváshoz nem terített 
gyékényt, meneteléskor nem ült lóra s nem szállt hintóra. Saját maga 
pakolta el az ételmaradékát, katonáival együtt tűrte a nehézségeket és 
a szenvedést. Történt egyszer, hogy egy katonának elgennyesedett a 
sebe, és (Vu) Csi saját maga szívta ki. Amikor a katona anyja erről 
értesült, keservesen zokogni kezdett. Az emberek azt kérdezték tőle: 


- A fiad egy egyszerű közkatona, a tábornok mégis maga szívta ki a 
sebét, miért sírsz hát? 


Az asszony pedig így felelt: 


- Jaj, nem úgy van az! Az elmúlt évben Vu úr az ő apjának a sebét 
szívta ki, s férjem soha többé nem tért vissza a csatából, az ellenség 
keze által vesztette életét. Vu úr most a fiam sebét szívta ki, s nem 
tudhatom hol fogja érni a vég. Ezért sírok én. 


Ven fejedelem kiváló hadvezérnek tartotta Vu Csit, olyannak, aki 
tisztességes és becsületes és képes maradéktalanul elnyerni a katonák 
odaadását. Ezért hát kinevezte a Folyamtól nyugatra fekvő területek 
protektorának, 1121] hogy szembeszálljon Csinnel és Hannal. 


Mikor Vej fejedelme, Ven elhunyt, 1131 (Vu) Csi megmaradt fia, Vu 
fejedeleml[141 szolgálatában is. Egyszer Vu fejedelem a Nyugati Folyón 
hajózott, félúton hátranézett és így szólt (Vu) Csihez: 


- Mily csodálatos! A hegyek és vizek rendíthetetlensége, ez Vej állam 
kincse. 


(Vu) Csi viszont azt válaszolta: 


- Az erényben rejlik (az igazi kincs), nem a meredek szorosokban, 
hágókban. Hajdanán a szanmiao népl[15] hiába élt a Tungting-tó bal 
partján, a Pengli-tó jobb partján, mivel nem ápolták az erényt, Jül161 
elpusztította őket. A Hszia-dinasztia utolsó uralkodója, Csie hiába 
lakott a Sárga- és a Csi-folyó bal partján, a Taj- és a Hua-hegy jobb 
oldalán, Jicsüe déli sziklái alatt és Jangcsang északi lankáin, de a 
kormányzás során nem ápolta az emberséget, így TanglÍ!171 elűzte őt 
onnét. A Jin-dinasztia utolsó uralkodójának, Csounak az országa hiába 
terült el a Mengmen-hegy bal oldalán, a Tajhang jobb oldalán, a 
Csang-hegytől északra, a Nagy Folyam pedig délen szelte át országát, 
de a kormányzás során nem ápolta az erényt, így Vu király[181] 


elpusztította. Így szemlélve a kérdést, láthatod, hogy (az igazi kincs) 
az erényben rejlik, nem a (stratégiailag fontos) szorosokban, 
hágókban. Ha nem ápolod az erényt, akkor a hajón lévők 
valamennyien ellenségeddé válnak majd. 


- Pompás - szólt elismeréssel Vu fejedelem. 


Vu Csi a Folyamtól nyugatra fekvő területek protektoraként nagy 
hírnévnek örvendett. Mikoron Vejben minisztert kerestek mégis Tien 
Vent nevezték ki. Vu Csi elégedetlenkedve így szólt Tien Venhez: 


- Kérlek vitassuk meg, melyikünknek vannak különb érdemei. 
Rendben? 


- Ám legyen - egyezett bele Tien Ven. 


- A három hadsereg hadvezéreként elértem, hogy katonáim örömmel 
áldoznák fel akár az életüket is, s hogy az ellenséges országok nem 
mernek haditerveket kovácsolni ellenünk. Nos, ebben különb vagy-e 
nálam? - kérdezte (Vu) Csi. 


- Nem, nem vagyok különb nálad - felelte (Tien) Ven. 


- A hivatalnokok irányításában, a népről való gondoskodásban és a 
kincstár és a raktárak feltöltésében különb vagy-e nálam? - kérdezte 
(Vu) Csi. 


- Nem, nem vagyok különb nálad - felelte ismét (Tien) Ven. 


- A Folyamtól nyugatra fekvő területeket védelmezem, Csin hadserege 
sem mer országunk keleti területein terjeszkedni, sőt Han és Csao is 
alázatos vendégként viselkednek. Nos, ezekben különb vagy-e nálam? 
- kérdezte (Vu) Csi. 


- Nem, ezekben sem vagyok különb nálad - válaszolta (Tien) Ven. 


- Ezen három dolog mindegyikében alattam maradsz, és rangban 
mégis fölém helyeztek. Vajon miért? - kérdezte (Vu) Csi. 


(Tien) Ven pedig így válaszolt neki: 


- Az uralkodó még fiatal, az ország kétségek közt hánykolódik: a 
főhivatalnokok még nem támogatják, a nép pedig nem bízik a 
kormányzásban. Nos, ezek rád vagy rám hárulnak? 


(Vu) Csi sokáig csak hallgatott, majd így szólt: 
- Ezek valóban rád hárulnak. 


- Nos, hát ez az, amiért én fölötted állok - mondta (Tien) Ven, s ekkor 
már Vu Csi is belátta, hogy csakugyan nem ér fel Tien Vennel. 


Mikor Tien Ven meghalt, Kung Su lett a miniszter, sőt egy Vej-beli 
hercegnőt is feleségül vett, és mindenáron Vu Csi vesztét kívánta. 


Egyik szolgája azt mondta neki: 

- (Vu) Csit igen egyszerű eltávolítani. 

- No és, hogyan? - kérdezte Kung Su. 

A szolga pedig a következő tanácsot adta: 


- Vu Csi becsületes, tisztességes ember, aki szereti a hírnevet. Így hát 
neked előbb Vu fejedelemmel kell beszélned. Mondd azt neki: "Vu Csi 
ugyan kiváló ember, de országunk sajnos kicsiny, ráadásul még az erős 
és gazdag Csinnel is határos. Nos, attól tartok, hogy (Vu) Csi nem 
marad hűséges hozzád." Vu fejedelem azt fogja majd kérdezni: "Mi 
tévő legyek hát?" Te pedig tanácsold azt a fejedelemnek: "Tedd 
próbára azzal, hogy feleségül vegyen egy hercegnőt. Ha hűsége 
rendíthetetlen, akkor engedelmeskedik kérésednek, ám ha hűsége 
ingatag, akkor elhárítja kérésed. Ezzel fürkészheted ki szándékát." Te 
pedig magadhoz hívatod Vu Csit és elkíséred a hercegnőhöz. Intézd 
úgy, hogy a hercegnő dühös legyen rád és megvessen téged. Vu Csi ha 
azt látja, hogy a hercegnő, a leendő felesége lenéz téged, egészen 
biztos, hogy elutasítja a házasságot. 


Később aztán, mikor Vu Csi látta, hogy a hercegnő lenézi Vej 
miniszterét, csakugyan elutasította Vej fejedelmének, Vunak az 
esküvővel kapcsolatos kérését. A fejedelem gyanút fogott, és 
megrendült iránta a bizalma. Vu Csi a büntetéstől félve Csuba 
menekült. 1191 

hát kinevezte Csu állam miniszterévé. Bölcs törvényeket hozott és 
felülvizsgálta a rendszabályokat, menesztette a nélkülözhető 
hivatalnokokat, az uralkodóház távoli rokonait pedig kitelepítette (a 
határvidékre), hogy a harcoló katonaság élelmezéséről, ellátásáról 
gondoskodjanak. Megerősítette a hadsereget, és felrúgta a csupán üres 
szavakkal összetartott kelet-nyugati és észak-déli szövetséget. Ezt 
követően délen megbékítette Pajjüet, északon elfoglalta Csent és Cajt 
és visszaszorította a Három Cint, 120] nyugaton pedig megtámadta 
Csint. A fejedelmek veszedelmesnek tartották Csu megerősödését, 
Csuban pedig az uralkodói család tagjai is Vu Csi vesztét akarták. Tao 
király halálakor[211] az uralkodó rokonai és a főemberek fellázadtak és 
Vu Csira támadtak. Vu Csi a király felravatalozott holtteste mögött 
keresett menedéket. Támadói azonban utána eredtek és lenyilazták őt, 
majd Tao király holttestébe is belelőttek.1221] Miután eltemették Tao 
királyt, a trónra lépett herceg parancsára kivégeztek mindenkit, aki 
részt vett Vu Csi lenyilazásában és a király holttestének 
meggyalázásában. Ezért a bűnért több mint hetven család lakolt 
halállal, egész nemzetségüket kiirtották. 


Ehhez a biográfiához több más forrás is érdekes kiegészítéssel szolgál, 
és így még teljesebb képet alkothatunk Vu Csi személyiségéről. Több 
forrásban is hangoztatják Vu Csi kiváló államigazgatási képességeit, 
nevezetesen azokat a példa nélküli reformokat, amelyeket Csuban 
véghez vitt, és amelyek végül is a halálához vezettek. A reformok 
milyenségét illetően legpontosabban Han Fej-cel231 tudósít: 


Hajdanában Vu Csi azt tanította a Csu-beli Tao királynak, hogy miként 
kezelje Csu fejedelemség szokásait, mondván: 


- Ha a főhivatalnokok túlontúl hatalmasok, a hivatalnoki előkelőségek 
pedig túlontúl sokan vannak, akkor felfelé nyomást gyakorolnak az 
uralkodóra, lefelé viszont sanyargatják a népet. Ez az ország 
elszegényesítésének és a hadsereg meggyöngítésének útja. A legjobb 
tehát az lesz, ha a hivatali előkelőségek utódaitól három nemzedék 
után megvonod a rangot és a jövedelmet, csökkented a száz hivatal 
jövedelmét és járandóságát, és megszünteted valamennyi fölösleges 
hivatalt, hogy (az azoknak szánt jövedelemből) gondoskodj a 
körültekintően kiválogatott és gyakorlott hivatalnokokról. 


Tao király azonban csak egyetlen évig tehetett így, mert elhunyt, Vu 
Csi testét pedig feldarabolták Csuban. 


Szintén a reformjai által magát veszedelembe sodró bölcs államférfi 
képét tárja elénk a Lü-si Csun-Csiu (Tavasz és Ősz) című krónika 241 is, 
kidomborítva Vu Csi tálentumát, amellyel még a halála pillanatában is 
bosszút tudott állni ellenségein: 


Vu Csi így szólt Csu királyához: 


- Csu bővelkedik a földben, de nincs elegendő népe. Most viszont 
felség, ha elhasználod azt, ami nem elegendő, és azt gyarapítod 
amiből amúgy is bőven van, akkor én képtelen vagyok bármit is tenni. 


Ezt követően (a király) kitelepítette az arisztokratákat a széles és 
kietlen területekre. Ám ők valamennyien borzalmasan szenvedtek 
emiatt, s mikor Csu királya meghalt, mind eljöttek (a fővárosba), ahol 
a király holteste a csarnokban volt felravatalozva. 


Az arisztokraták közösen belenyilaztak Vu Csi testébe, aki így kiáltott: 


- Majd megmutatom nektek, hogyan használom én a fegyvert! - azzal 
fogta, kirántotta magából a nyílvesszőt és elrohant. Lekuporodott a 
(király) holttestéhez, belevágta a nyílvesszőt, miközben fájdalmasan 
azt mondta: - A miniszterek fellázadtak ellened, ó királyom! - majd 
maga is meghalt. Csinl251 törvényeinek értelmében bárki, aki fegyvert 
ránt a király előtt, a legszigorúbb büntetéssel sújtatik, nevezetesen 
családjával együtt három nemzedékig kiirtattatik. Nos, Vu Csi 


bölcsességét méltán nevezhetjük agyafúrtnak. 


Életrajzi töredékei közt találunk olyanokat is, melyek drámai erővel 
mutatják be Vu Csi személyiségének egy-egy oldalát. Az a képessége, 
hogy "a jelenből következtet a jövőre" szintén a tragikus hős 
szerepébe emeli. A következő történetl261 drámai epizódját 
számtalanszor idézik, a Vu Csi szemébe tolult könnyek később a kínai 
irodalomban több szerzőt is megihlettek: 


Vu Csi a Folyamtól nyugatra fekvő területeket kormányozta. Vang Co 
megrágalmazta őt a Vej-beli Vu fejedelemnél, Vu fejedelem pedig egy 
futárral magához hívatta (Vu Csit). Vu Csi mikor megérkezett a parti 
kapuhoz, megállította hintaját és megpihent. 


A távolba révedve szemlélte a Nyugati Folyót, miközben néhány 
könnycsepp pergett le az arcán. A szolgája ekkor így szólt hozzá: 


- Uram, én kifigyeltem ám a szándékodat. Úgy hajítod el magadtól az 
egész égalattit, mint holmi szalmapapucsot szokás a sutba vágni, de 
most meg, hogy elhagyod a Nyugati Folyót, eleredtek a könnyeid. 
Miért? 

Vu Csi letörölte könnyeit és így válaszolt: 


- Ezt te nem értheted. Ha az uralkodó igazán ismert volna engem és 
maradéktalanul kiaknázta volna képességeimet, akkor Csint egész 
biztosan el lehetett volna pusztítani, a Nyugati Folyó területét 
birtokolva pedig király lehetett volna. Most viszont, hogy a fejedelem 
a rágalmazók véleményére hallgat és nem ért meg engem, a Nyugati 
Folyó vidéke nem sokára Csiné lesz, Vej pedig mostantól hanyatlásnak 
indul. 


Mikor Vu Csi elhagyta Vejt és Csuba ment, a Nyugati Folyó vidéke 
csakugyan Csin uralma alá került, s amíg Vej napról-napra gyöngült, 
addig Csin napról-napra egyre hatalmasabbá lett. Ez volt hát az, amit 
Vu Csi előre látott, és amiért eleredtek a könnyei. 


EZdE ZT 4 


A Han Fej-ce egyik passzusában[271 egy érdekes és az előzőnél nem 
kevésbé híres történet keretében arra derül fény, hogy e leleményes és 
ravasz hadvezér miként nyeri el népe bizalmát: 


Vu Csi a Vej-beli Vu fejedelem protektora volt a Folyamtól nyugatra 
fekvő területeken. Csinnek volt egy kicsiny őrtornya közel a határhoz, 
amelyet Vu Csi meg akart támadni. Ha ugyanis nem támadja meg, 
akkor csak tovább sínylődnek a földművesek, az elfoglalásához viszont 
nem volt elegendő embere. Ezért aztán egy szekérrúdját az északi 
kapu külső oldalának támasztotta és kihirdette: 


- Bárki, aki képes ezt elvinni a déli kapun kívülre, annak pompás 
földet és kiváló házat adományozok! 


Az emberek azonban nem törődtek vele. Mígnem aztán valaki mégis 
csak elvitte, (Vu Csi) pedig visszatért a déli kaputól és ígérete szerint 


megjutalmazta az illetőt. Nem sokkal később egy nagy zsák 
vörösbabot helyezett a keleti kapun kívülre, és kihirdette: 


- Bárki, aki ezt képes elvinni a nyugati kapun kívülre, azt épp úgy 
megjutalmazom, akárcsak az előző esetben. 


Az emberek most már versengtek érte. Ezután (Vu Csi) kihirdette az 
emberek közt: 


- Holnap, amikor megtámadjuk a tornyot, azt aki elsőnek hág fel rá, 
magas méltósággal jutamazom meg, valamint pompás földet és kiváló 
házat adományozok neki. 


Az emberek egymással versengve rohamozták meg a tornyot, és 
egyetlen reggel alatt el is foglalták. 


A Han Fej-ce következő két részletébőll281 pedig kiderül, hogy Vu Csi 
az adott szavát soha, semmilyen körülmények közt meg nem szegte 
volna, járjon az bármilyen következménnyel is, amely szintén a 
törvénykezők által nagyrabecsült erények egyike: 


Vu Csi elment hazulról és véletlenül összetalálkozott egy régi 
ismerősével, akit megállított és invitálta, hogy egyenek együtt. Az 
ismerőse így szólt: 


- Rendben, még ma vissza fogok jönni, és akkor majd lakomázunk. 
- Akkor én megvárlak az evéssel - válaszolta Vu Csi. 


Régi barátja azonban naplementéig sem érkezett meg, de (Vu) Csi 
étlen várakozott rá továbbra is. Másnap korán reggel egy emberét 
menesztette, hogy hívja el régi ismerősét. Mikor az megérkezett, csak 
akkor, vele együtt látott neki az evésnek. 


Vu Csi a Véj-beli Cosibőll221 származott. A feleségével egy selyemövet 
készíttetett, de mikor megmérte, túl keskenynek találta. Vu-ce 
meghagyta hát, hogy igazítsa ki azt. 


- Rendben - ígérte a felesége. 


Amikor elkészült vele (Vu Csi) megint lemérte, de most sem találta 
pontosnak. Vu-ce nagyon feldühödött ezen, mire a felesége így 
feleselt: 


- Már a kezdetben felrakott keresztszálakon sem kellett volna 


változtatni! 


Vu-ce erre elzavarta őt a házából. Az asszony a bátyjához fordult 
segítségért, hogy férje visszafogadja, ám a bátyja azt mondta: 


- Vu Csi törvénykező ember. A munkája az, hogy törvényeket 
alkosson. Amivel egy tízezer hintós ország üdvét akarja szolgálni, azt 
előbb a tulajdon feleségével szemben is meg kell tudni valósítania, 
csak azután vezetheti be (a kormányzásba). Ne legyenek hát 
reményeid, hogy visszamehetsz hozzá! 


Az asszony öccse azonban Véj uralkodójának megbecsülését élvezte, 
így aztán a fejedelem személyesen járt közben az érdekében Vu-cénél. 
Vu-ce azonban hallani sem akart róla, inkább elhagyta Véjt és Csuba 
ment. 


Nos, ez az, amit a mű szerzőjéről tudni lehet. Bár máig bizonytalan, 
hogy Vu Csi milyen könyvet is írt, hiszen a Han-suban, a Han- 
dinasztia történeti könyvében a Vu-cet negyvennyolc fejezetes műként 
emlegetik. Egyes kutatók feltételezik, hogy a Vu-ce e sokkal bővebb 
első változata, amelyet csakugyan maga Vu Csi írhatott, elveszett, s a 
ma ismert hat fejezetes változata csak egy Han-kori kompiláció. 
Állításukat arra alapozzák, hogy a mű telis-teli van olyan utalásokkal, 
amelyek mindenképpen kizárják azt, hogy az valóban a Hadakozó 
fejedelemségek idején született volna és tényleg Vu Csi lenne a 
szerzője. Így például a szövegben emlegetett nyereg a Hadakozó 
fejedelemségek idején még nem létezett és a több ezer fős könnyű 
lovasság felállítására is csak Vu Csi halála után bő egy évszázaddal 
került sor. A kutatók egy másik tábora viszont úgy véli, hogy a szöveg 
egyes részei oly pontosan ábrázolják a korszakot, hogy mindenképpen 
a Hadakozó fejedelemségek idején született részleteket kell, hogy 
tartalmazzon. Feltehetően arról van szó, hogy az eredeti változat, 
amelyet a Han-su is emleget, már a Han-dinasztia idején is csupán 
töredékes formában létezett, amelyet aztán a kor haditechnikai és 
hadtudományi színvonalának megfelelően egészítettek ki illetve 
dolgoztak át. Mindenesetre a kínai történelem hosszú évszázadain 
keresztül a Vu-ce szövegét valamennyi hadvezérnek és államférfinak 
kötelező jelleggel ismerni kellett. A kínai tudós uralkodók és hadfik 
oly annyira jelentős és hasznos szakkönyvnek ítélték, hogy a Szung- 
dinasztia idején, i.sz. 1080-ban összeállított hadi kánonba az addig 
született több száz mű közül beválasztott hét legfontosabb között már 
ott találjuk azt a változatát, amelyet ma is ismerünk, és amely a 
fordításunk alapjául is szolgált. 


A Vu-ce - a Szun-ce ping-fahoz hasonlóan - határok közé nem 
szorítható, örökérvényű voltát bizonyítja, hogy mostanra már angol, 


német, francia, orosz nyelvű fordítása is létezik. Reményeink szerint a 
magyarul most elsőízben olvasható kiváló alkotás Kínában és a 
nagyvilágban aratott sikere után immár a hazai közönség tetszését is 


elnyeri. 


I. 
TERVEKET KOVÁCSOLNI AZ ORSZÁG ÜDVÉRE 


A konfuciánus öltözéket viselő Vu Csi a haditervek végett 
meglátogatta Vej uralkodóját, Ven fejedelmet.1301 Ven fejedelem 
viszont ekként szólt: 


- Jómagam bizony nem igen kedvelem a hadi dolgokat. 
Vu Csi azt felelte erre: 


- Én azonban a láthatóból feltárom a titkokat, a múltból következtetek 
a jövendőre. Felség, miként mondhatod hát, hogy mindez nem 
érdekel? Felség, hiszen most is és a négy évszakon át mindenkor 
leöleted az állatokat, lenyúzatod bőrüket, amelyet majd vörös lakkal 
vonnak be, cinóbervörös és kék mintákat festenek rájuk, rinocérosz 
tülkével és elefántcsonttal ékítik. Ám mégis, ha télen hordják azokat, 
nem melegít, ha nyáron hordják, nem hűsít. Huszonnégy láb hosszú 
alabárdokat és tizenkét láb rövid alabárdokatl[31! készíttetsz. Bőrrel 
fedett harci szekereiddel elzáratod a kapukat. A szekerek kerekei 
fedettek, kerékagyai védettek, ám ha megnézed, bizony szemnek nem 
tetszőnek találod azokat, amelyek a földeken hajtva még csak nem is 
kényelmesek. Felség, fogalmam sincs, miként használod hát ezeket! 


Ha az ütközethez készülődsz előretörni vagy a védelemhez 
visszavonulni, anélkül, hogy kiválogatnád az alkalmas embereket, az 
épp olyan, mint amikor a kotlóstyúk ront rá a rókára, vagy amikor a 
még szopós kutyakölyök szembeszegül a tigrissel. Jóllehet megvan 
bennük a harciszellem, mégis menthetetlenül elpusztulnak. 


Hajdanán a csengszang nép fejedelmel[32] az erényt ápolgatta, 

miközben elhanyagolta a hadi dolgokat, ezzel döntötte romlásba 
országát. A juhu nép fejedelmel[331 a tömegekre támaszkodott, és 
szerette a bátorságot, ő pedig épp ezzel veszítette el ősei oltárát. 


A bölcs uralkodónak tanulmányozni kell ezt, és fejedelmi udvarában 
támogatnia kell a civil erényeket, udvarán kívül pedig 
hadikészültséget kell tartania. Ezért, ha az ellenséggel szemben 
felsorakozol, de nem rontasz rá, akkor még nem érted el az 
igazságosságot; ha pedig az ellenség hűlt tetemei felett szomorkodsz, 


akkor még nem érted el az emberséget. 


Ezek után Ven fejedelem saját kezeivel rendezte el a gyékény 
ülőhelyet Vu Csi számára, és a felesége nyújtotta át neki a boros 
serleget. Miután Vu Csi elvégezte az italáldozatot az ősök 
templomában, a fejedelem megtette őt legfőbb hadvezérének, hogy 
védelmezze a Folyamtól nyugatra elterülő vidéket.134] Hetvenhat 
nagyobb csatát vívott a többi fejedelemmel, s hatvannégyszer aratott 
győzelmet, a maradék tizenkét csatát is kiegyensúlyozottan vezette. 
Négy irányban szakított ki területeket Vej fejedelemség számára, ezer 
mérfölddell351 terjesztette ki a határait. Bárhol, ahol csak megfordult, 
sikert aratott. 


Vu-ce mondotta: 


Hajdanán azoknak, akik az ország javára terveket kovácsoltak 
legelőször is a száz családnév viselőitl361 kellett okítaniuk, és a 
tízezernyi nép jóindulatát kellett megnyerniük. 


Van a négy "nem-összhangzó". Ha nincs összhang az országban, akkor 
nem lehet hadsereget indítani; ha nincs összhang a hadseregben, 
akkor lehetetlen a hadrendet felállítani; ha nincs összhang a 
hadrendben, akkor nem lehet csatába kezdeni; ha pedig a csata 
menetében nincs összhang, akkor képtelenség győzedelmeskedni. 


Ezért az az uralkodó, aki ismeri az Utat, amikor népét igénybe veszi, 
előbb megteremti az összhangot, s csak azután kezd a nagy ügyek 
intézéséhez. Ha pedig nem mer megbízni a sajátmaga kovácsolta 
tervekben, akkor közölnie kell ezt az ősök templomában, értelmeznie 
kell az óriás teknős páncélja mutatta jósjeleket, [371 és az 
asztrológiához kell fordulnia tanácsért. S csak azután lehet 
mozgósítani a hadsereget, ha mindezek a dolgok a háború szerencsés 
kimenetével kecsegtetnek. 


A népnek tudnia kell, hogy uralkodójuk szeretettel viseltetik sorsuk 
iránt, és aggódik haláluk miatt. Ha pedig az uralkodó eléri, hogy ez 
ilyeténképpen legyen, akkor a nehézségekkel találkozván katonái 
előretörnek, s akár meg is halnak, hogy dicsőséget szerezzenek, ám 
azt, hogy életüket menekítve megfutamodjanak, szégyennek tartják. 


4. jö: Jllk ai 


Vu-ce mondotta: 


Az Út: visszafordulni az alapokhoz, és visszatérni a kezdethez. Az 
"igazságosság": az ügyek rendjén való intézése, és a siker 
megvalósítása. A "terv": távol tartani a veszedelmet, és kihasználni az 
előnyöket. A "szükséges": megoltalmazni a feladatot, és megőrizni a 


sikert. Ha a viselkedés nincs összhangban az Úttal, akkor a tettek 
sincsenek összhangban az igazságossággal. Ám aki mégis pazarlóan és 
fényűzően él, a katasztrófát el nem kerülheti. 


Ezért a bölcsek az Út segítségével tartanak békét az emberek közt, az 
igazságosság által teremtenek rendet köztük, a szertartások által 
mozgatják őket, és az emberségesség által nyújtanak vigaszt. Ha ezen 
négy erényt nagyra értékeled, boldogulsz majd, ám ha semmibe 
vennéd ezeket, bizony kudarcra ítéltettél. 


Ezért volt, hogy midőn Cseng Tang elpusztította Csiét, a Hszia- 
dinasztia népe mégis boldog volt és örvendezett, [381 s midőn Csou 
fejedelme, Vu megtámadta Csout, a Jin-dinasztiabeliek még csak el 
sem ítélték őt.1321 Azért voltak képesek keresztülvinni tetteiket, mert 
azokat az Éghez és az emberekhez igazították. 

Vu-ce mondotta: 


Az ország kormányzásához és a hadsereg vezetéséhez mindenkor a 
szertartásosság által történő tanítás, az igazságosság által történő 
buzdítás és a szégyenérzet felébresztése szükségeltetik. Az embereknek 
ismerniük kell a szégyent. Ha a szégyenérzet nagy mértékben van meg 
bennük, az elegendő ahhoz, hogy támadásba lehessen kezdeni, de ha 
kis mértékben van meg bennük, az csak a védelemhez elegendő. 


Harcolva könnyű győzelmet aratni, ám védekezve nehéz győzni. Ezért 
mondják, hogy az égalatti háborúzó országai között, amelyik már 
ötször aratott győzelmet, arra katasztrófa vár, amelyik négyszer 
aratott győzelmet, az meggyöngül, amelyik háromszor aratott 
győzelmet, az hegemón, amelyik kétszer aratott győzelmet, az 
királyság, amelyik pedig csupán egyszer győzött, az császárság. Ezért 
aztán az égalattiban bizony kevés az olyan ország, amelyik sokszor 
aratott volna győzelmet, annál több az olyan, amelyik elpusztult. 


Vu-ce mondotta: 


Annak, hogy háborút indítsunk, általában öt oka lehet. Az első: a 
hírnévért harcolni; a második: a haszonért harcolni; a harmadik: a 
felgyülemlett gyűlölet miatt; a negyedik: a belső zavargások miatt; az 
ötödik: az éhínség miatt. A háborút is ötféleképpen nevezhetik. Az első 
az igazságos háború; a második az erős háború; a harmadik a kevély 
háború; a negyedik az erőszakos háború; az ötödik pedig az 
ellentmondásos háború. Megfékezni az erőszakot, és az országot 
megszabadítani a zavargásoktól, ezt nevezzük igazságos háborúnak. A 
tömegekre támaszkodva támadást indítani, ezt nevezzük erős 


háborúnak. Haragból küldeni hadsereget, ezt nevezzük kevély 
háborúnak. Nem törődve a szertartásossággal csak a hasznot lesni, ezt 
nevezzük erőszakos háborúnak. Ha az országban anarchia uralkodik és 
az emberek kimerültek, ennek dacára mégis hadi vállalkozásba 
kezdenek, ezt nevezzük ellentmondásos háborúnak. Mindegyiknek 
megvan a maga külön módszere, melyet alkalmazva 
győzedelmeskedhetsz. Az igazságos háborúban a szertartásosság által 
győzhetsz; az erős háborúban a szerénység által győzhetsz; a kevély 
háborúban az ékesszólás által győzhetsz; az erőszakos háborúban 
csalás által győzhetsz; az ellentmondásos háborúban a hatalom és a 
befolyás által győzhetsz. 


Vu fejedelem[401 azt kérte: 


- A hadviselésről, a nép erejének felbecsüléséről és a szilárd ország 
mibenlétéről szeretnék hallani. 


Vu Csi azt felelte: 


- A régmúlt korok bölcs királyai igyekeztek megőrizni a 
szertartásosságot maguk és minisztereik közt, megmutatták a rangok 
közti különbséget, letelepítették és összegyűjtötték a hivatalnokokat és 
a népet, a szokásaikhoz igazodva okították őket, kiválogatták és 
összetoborozták a tehetségeseket, és felkészültek a váratlan 
eseményekre is. 


Egykoron Csi uralkodója, Huanl[81] ötvenezer harcost verbuváltatott, 
és így szerzett hegemón uralmat a fejedelmek fölött. Cin uralkodója, 
Venl[32] negyvenezer embert gyűjtött össze, felállította belőlük 
élcsapatát, és így valósította meg célját. Csin uralkodója, Mul831 
harmincezer főből hozott létre egy ütőképes sereget, s azzal igázta le 
szomszédos ellenségeit. 


Ezért az erős ország uralkodójának fel kell mérnie népe erejét. 
Közülük a bátrakat és erőseket egy századba kell összegyűjteni. 
Azokat, akik harcközben szívesen törnek előre erejüket kihasználva, 
valamint hűségük és bátorságuk is megmutatkozik, szintén egy külön 
századba kell összegyűjteni. Azokat, akik képesek a magasba hágni és 
a távolba eljutni, vagyis fürgék és gyorsak, szintén egy külön századba 
kell összegyűjteni. A király azon főembereit, akik ugyan posztjukat 
elvesztették, ám mégis szeretnék érdemeiket bebizonyítani 
uralkodójuknak, szintén egy külön századba kell összegyűjteni. 
Azokat, akik városukkal nem törődve elhanyagolták a védelmet, de 
most már véget szeretnének vetni kegyvesztettségüknek, szintén egy 
külön századba kell összegyűjteni. Ez az öt század alkossa hadsereged 
különleges alakulatát. Ez a háromezer fős alakulat képes lesz belülről 

kitörni, és szétzúzni az ellenség bekerítő gyűrűjét, kívülről pedig képes 
betörni, és a várost elfoglalva a védőket lemészárolni. 

Vu fejedelem azt kérte: 


- A biztos csatarend állítás, az erős védelem és a csatában való 
győzelem mibenlétéről szeretnék hallani. 


Vu Csi azt válaszolta: 


- Ezeket máris világosan láthatod, minek hát erről előadást hallgatni? 
Felség, ha képes vagy arra, hogy az érdemeseket magas tisztségbe 
emeld, az érdemteleneket pedig alacsony posztra helyezd, akkor 
csatarended máris biztos. Ha néped békességben él földjein, házaiban, 
és ragaszkodik elöljáróihoz, akkor a védelmed máris erős. Ha pedig a 
száz családnév viselői éljeneznek téged, az uralkodójukat, és elítélik a 
szomszédos országokat, akkor a háborúban bizonyosan 
győzedelmeskedsz. 


A tervek kovácsolásában Vu fejedelemmel egyetlen minisztere sem 
vehette fel a versenyt. Amikor az uralkodóháza összeomlott, ő mégis 
vidámnak látszott. Vu Csi eléjárult és ekként rótta meg: 


- Hajdanán Csu uralkodója, Csuangl441 oly nagyszerűen szőtt terveket, 
hogy ebben miniszterei között bizony nem akadt párja. Amikor aztán 
uralkodóháza elbukott, szomorúnak látszott. Sen hercegl[451 azt 
kérdezte tőle: "Felség, miért szomorkodsz?"? Ő pedig azt válaszolta: 
"Azt hallottam, hogy a világon mindig lesznek bölcsek, és az ország 
sem szűkölködik soha a rátermett emberekben. Akiket pedig a bölcsek 
tanítanak, az királlyá lesz, s akiknek rátermettek a barátai, az 
hegemónná lesz. S lám most bebizonyosodott, hogy tehetségtelen 
vagyok, minisztereim között még sem akad egyetlen egy sem, aki akár 
csak velem is felérne. Ez pedig Csu fejedelemség vesztét jelenti." Ezért 
búsult hát Csu uralkodója, Csuang fejedelem, és most ezért rémít meg 
az, amit te mondtál felség. 


Ekkor Vu fejedelem elszégyellte magát. 


II. 
AZ ELLENSÉG FELMÉRÉSE 


Ven fejedelem magához hívatta Vu Csit és ekként szólt hozzá: 


- Mostanság a nyugati irányból Csin fejedelemség fenyeget bennünket, 
délen Csu fejedelemség zárja el az utunkat, északon Csao 
fejedelemségbe ütközünk, keletről Csi töri át határainkat, hátulról Jen 


fejedelemség tartóztat fel bennünket, elöl pedig Han fejedelemség 
orozza el területeinket. [6IAggódom emiatt, mit lehetne tenni? 


Vu Csi azt felelte: 


- Annak a lényege, hogy az országot tartsd meg békében 
mindenekelőtt az, hogy a körültekintést tekintsd a legbecsesebb 
kincsnek, és bizony veszedelmes lenne ezt elhanyagolni. Kérlek, 

beszélgessünk talán a hat fejedelemség jellemzőiről, szokásairól! 


Csi hadrendje tömör, de nem szilárd; Csin hadrendje szétszórt és a 
katonák jobb szeretnek külön-külön harcolni; Csu hadrendje jól 
rendezett ugyan, de képtelenek azt sokáig megtartani; Jen hadrendje 
védekező jellegű és így nem elég mozgékony; a három Cin hadrendje 
jól irányított, de ütközetben használhatatlan. 


Csi főjellemzője, hogy szilárd, az ország gazdag, az uralkodó és a 
miniszterek dölyfösek, pazarlók, és lenézik az egyszerű népet. 
Terjeszkedő politikát folytat, de a járandóságok méltatlanok. 
Hadrendjében kettősség uralkodik, elöl tömör, hátul laza. Ezért bár 
tömör, de nem kitartó. Megtámadásának módja: seregüket három 
részre kell szétválasztani, le kell csapni a jobb és bal szárnyra, majd 
lehengerelve kell üldözni, így aztán hadrendjét szét lehet zúzni. 


Csin fő jellemzője, hogy erős, akadályozó, szigorú politikát folytat, a 
jutalmazások és a büntetések terén megbízható, emberei sohasem 
adják fel, mindegyikben megvan a kellő harciszellem. Hadrendjük 
ezért szétszórt, és a katonák ezért szeretnek külön-külön harcolni. 
Megtámadásának módja: legelőször is előnyöket mutatván elő kell 
csalogatni őket, s amikor a katonák mohón utána vetik magukat, 
magára hagyják majd hadvezérüket, s e cselfogást alkalmazva 
lecsaphatunk a szétszórt egységekre, sőt lesben állva, kivárva a 
kedvező pillanatot még a hadvezért is el lehet fogni. 


Csu főjellemzője, hogy gyönge, területe széles, politikája nyugtalan, 
népe kimerült. Hadrendje bár jól szervezett, de nem tudják sokáig 
ilyennek meg is tartani. Megtámadásának módja: meglepetésszerűen 
felfordulást kell támasztani seregének soraiban. Legelőször is el kell 
bátortalanítani. Könnyű csapatokkal rá kell rontani, majd hirtelen 
vissza kell vonulni, ekként félrevezetve kell kifárasztani, és így akár 
harc nélkül is vereséget lehet mérni hadseregére. 


Jen fő jellemzője, hogy őszinte; népe megfontolt, szeretik a bátorságot 
és az igazságosságot. Ritkán élnek megtévesztő taktikával, ezért 
védekező a hadrendjük, és ezért nem elég mozgékonyak. 
Megtámadásának módja: hadseregét be kell szorítani, ezzel kell 
megfélemlíteni és megalázni, majd gyorsan el kell távolodni tőle, így a 
feljebbvalók majd elbizonytalanodnak, a közrendűek pedig 


megrémülnek. Ekkor óvatosabbak lesznek majd velünk, de mi a harci 
szekereinkkel és könnyűlovasainkkal az utakat gondosan elkerülve 
elfoghatjuk hadvezérüket. 


A három Cin országa fekszik középütt. Fő jellemzője az összhang, 
kormányzása igazságos, de népe már kimerült a háborúzásokban, és 
elegük van a hadi dolgokból, megvetik a hadvezéreket, hitványak a 
járandóságok, a katonáknak pedig már nem céljuk mindhalálig 
harcolni. Ezért aztán hadrendjük jól irányított, de harcban 
hasznavehetetlen. Megtámadásának módja: hadrendjét meg kell 
lékelni, s ott nyomást gyakorolni rá, ha ekkor tömegesen előre 
törnének, fel kell tartóztatni őket, ha visszavonulnának, üldözőbe kell 
venni őket, így fárasztható ki hadseregük. 


A fejedelemségekkel vívott harcokban ezek a követendő stratégia 
körülményei. 


Azonban a hadseregben lennie kell tigris bátorságú katonáknak is, 
akik oly erősek, hogy könnyedén felemelik akár a súlyos bronztripust 
is, és oly gyorsak, mint a barbárok lovai, tudniuk kell megszerezni az 
ellenség zászlóit, és képeseknek kell lenniük végezni az ellenség 
hadvezérével is. Ha vannak ilyenek, akkor legelőször is ki kell 
választanod, és egy csapatba kell elkülönítened őket. Szeretned és 
becsben kell tartanod őket, mert hiszen úgy nevezik őket, hogy "a 
hadsereg sorsa". Azoknak, akik járatosak az öt fegyver[971 
forgatásában, erősek és gyorsak, és elszántan semmisítik meg az 
ellenséget, magas méltóságot kell adományoznod, s így bizonyos, hogy 
a javunkra dől majd el a harc. Ha ezen embereid szüleivel, feleségével 
és gyermekeivel bőkezűen bánsz, őket pedig jutalmazással bátorítod, 
és büntetésekkel félemlíted meg, akkor csatarendbe állítván az ilyen 
kitartó katonáidat sokáig bizton támaszkodhatsz rájuk. Ha megérted 
és mérlegeled ezt, akkor kétszeres erővel támadhatsz. 


- Pompás! - mondta erre Vu fejedelem. 


Vu Csi mondotta: 


Az ellenség felmérésekor mindig nyolc körülményt kell figyelembe 
venned, amelyek esetében felveheted vele a harcot, és nem kell 
jóslatra várnod. 


Az első: viharos szélben, rendkívüli hidegben, amikor az ellenséges 
katonák korán keltek útra és erőltetett menetben haladnak, jeget 
törnek, hogy átkeljenek a gázlón, és nem ügyelnek a rájuk leselkedő 
veszélyekre. 

A második: ha nyár derekán, mikor perzselő hőség tombol, későn 


keltek útra, és pihenő nélkül haladnak gyorsan előre nyomulva, 
éheznek, szomjaznak, és még hosszú út áll előttük. 


A harmadik: ha az ellenséges seregek sokáig késlekedtek, élelmük 
elfogyott, a száz családnév viselői sértődöttek és mérgesek, több rossz 
előjel jelenik meg, és a tisztek képtelenek rendet teremteni. 


A negyedik: ha az ellenséges hadsereg készletei kimerültek, ha fogytán 
a tűzifájuk és a szénájuk, gyakorta borult az ég és esik, sehol sem 
tudnak harácsot szedni, hogy készleteiket pótolják. 


Az ötödik: ha seregük létszáma kevés, a terepviszony számukra 
előnytelen, az embereik és lovaik betegek és kimerültek, és nem 
számíthatnak a négy szomszédjuk segítségére. 


A hatodik: ha alkonyatkor még hosszú út áll előttük, tisztjeik és 
katonáik a nehéz munkától kimerültek, nincs mit enniük, vértjeiket 
leoldották és pihennek. 


A hetedik: ha a hadvezérük gyönge, a hivatalnokok könnyelműéek, a 
tisztek és a közkatonák nem kitartóak, a három sereg[881 többször is 
megriad, és hadseregük minden segítség nélkül maradt. 


A nyolcadik: a hadrendjük még nem állt fel biztosan, a tábort még 
nem verték fel, veszélyes területen haladnak, vagy hegyszorosban 
kelnek át, így félig fedezékben, félig védtelenül vannak. 


Ezen körülmények bármelyike esetén ne habozz megtámadni az 
ellenséget! 


Hat körülményt kell figyelembe venned, amelyek esetén jóslat nélkül 
is biztos, hogy el kell kerülnöd az ellenséget! 


Az első: ha a harcszíntér széles és nagy, az ellenség népe gazdag, nagy 
számú. 

A második: ha a feljebbvalók szeretik az embereket, és az uralkodó 
jótéteménye széles körben kiterjed. 


A harmadik: ha a jutalmazások megbízhatóak, a büntetések 
felülvizsgáltak, és mindkettővel alkalmas időben élnek. 


A negyedik: ha a katonákat az eredményességük alapján rangsorolják, 
a hivatali megbízatásokat az érdemek és a rátermettség alapján 
osztják. 


Az ötödik: ha hadseregük nagyszámú, fegyvereik és védőfelszerelésük 
elsőrangú. 


A hatodik: ha négy szomszédja a segítségére van, és a nagyobb 
fejedelemségek is támogatják. 


Ezekben az esetekben sohasem érhetsz fel az ellenségeddel. Ne 


bizonytalankodj, tartsd távol magad tőle! Ez az, amit úgy szokás 
emlegetni, hogy meglátni a kínálkozó alkalmat, és előretörni; 
felismerni a nehézségeket, és visszavonulni. 


Vu fejedelem azt kérte: 


- Azt szeretném, hogy megfigyelve az ellenség külső formáját, abból 
megtudjam belső szándékait, abból pedig, hogy megvizsgálom miként 
haladnak előre, megtudjam hol állnak majd meg! Lehetne erről 
hallanom? 


Vu Csi azt felelte: 


- Ha az ellenség rendezetlenül, elővigyázatlanul közeledik, zászlóik és 
lobogóik össze-vissza, rendezetlenül mozognak, ha az emberek és a 
lovak gyakorta körbekémlelnek, akkor akár tízszeres túlerőben is 
lehet, megtámadhatod, és ő mégis menthetetlen lesz. 


Ha a fejedelmek még nem gyűltek össze, az uralkodók és a miniszterek 
között még nincs egyetértés, a vizesárok és a földsánc még nem 
készült el, a tilalmak és a rendeletek még nincsenek közzétéve, az 
egész hadsereg lármázik, előre nyomulnának, de mégsem tudnak, 
visszavonulnának, de mégsem mernek, akkor bár kétszeres túlerőben 
is lehet, mégis is megtámadhatod, akár száz csatát is vívhatsz vele 
vereség nélkül. 

Mikor Vu fejedelem az ellenségre támadás alkalmas időpontjáról 
kérdezett, Vu Csi azt mondotta: 


- Ha igénybe veszed a hadsereget, tisztában kell lenned az ellenséged 
gyöngéivel, erősségeivel, és a legsebezhetőbb pontján kell neki 
rontanod. Ha az ellenség messziről épp csak hogy megérkezett, és 
sorait még nem rendezte, akkor megtámadhatod. Ha az élelem-ellátást 
még nem biztosította, akkor megtámadhatod. Ha zászlói és lobogói 
rendezetlenül mozognak, akkor megtámadhatod. Ha vadul, kapkodva 
rohan, akkor megtámadhatod. Ha munkától elcsigázott, akkor 
megtámadhatod. Ha még nem ért el a számára előnyös helyre, akkor 
megtámadhatod. Ha elszalasztotta a kedvező alkalmat és nem élt a 
kínálkozó lehetőséggel, akkor megtámadhatod. Ha hosszú útra kel, de 
hátvéd csapatai még nem pihenték ki magukat, akkor 
megtámadhatod. Ha folyón kel át, és serege fele már bent jár a 
gázlóban, akkor megtámadhatod. Ha veszélyes úton jár, vagy 
hegyszoroson kel át, akkor megtámadhatod. Ha a hadvezér elválik 
tisztjeitől és katonáitól, akkor megtámadhatod. Ha rémült, akkor 
megtámadhatod. 


Ezekben az esetekben mindenkor válogatott élcsapataiddal 
nekironthatsz az ellenségnek, majd nyomukban a megosztott 
seregeddel folytathatod a támadást. Ne habozz, támadj gyorsan! 


III. 
A HADSEREG IRÁNYÍTÁSA 


Vu fejedelem azt kérdezte: 
- A hadsereg bevetésekor mi az, ami a legelőbbre való? 
Vu Csi azt válaszolta: 


- A legelső, hogy tisztában légy a "négy könnyűvel", a "két súlyossal" 
és az "egy megbízhatóval". 


- Nos, mik lennének ezek? - kérdezte Vu fejedelem. 
Vu Csi pedig ekként felelt: 


- Úgy kell használnod a lovakat, hogy könnyen haladjanak a terepen; a 
lovak könnyedén húzzák a szekeret; a szekerek könnyen szállítsák az 
embereket; az emberek könnyen harcoljanak. Ha tisztában vagy a 
terep adta előnyökkel és hátrányokkal, akkor a terep könnyű lesz a 
lovaknak. Ha a takarmányt és az abrakot kellő időben biztosítod, 
akkor a lovak könnyedén húzzák a szekereket. Ha a szekér tengelye jól 
meg van zsírozva, akkor könnyen szállítja az embereket. Ha a 
fegyverek élesek és a vértek, pajzsok erősek, akkor a katonák könnyen 
harcolnak. Azokat, akik előretörnek, busásan meg kell jutalmazni, akik 
viszont megfutamodnak, súlyos büntetésekkel kell sújtani, és 
mindkettővel megbízhatóan kell élni. Ha megvizsgálod ezt, és képes 
vagy megvalósítani, akkor máris kezedben a győzelem kulcsa. 


Vu fejedelem azt kérdezte: 

- Mi által győzhet a hadsereg? 

- A hadsereg irányítása által győzhetsz - felelte Vu Csi. 
Vu fejedelem ekkor újra kérdezett: 

- Hát nem a hadsereg létszáma számít? 

Vu Csi pedig azt válaszolta: 


- Ha a szabályok és a parancsok érthetetlenek, a jutalmazások és a 
büntetések megbízhatatlanok, a jelzőgong hangjára a katonák nem 
állnak meg, és a dobszó hangjára nem indulnak el, akkor akár százszor 
tízezer embered is lehet, ugyan miként vennéd hasznukat? 


Ami a hadsereg irányítását illeti: ha a sereg táborozik, akkor tartasd 
be a szertartásosságot, ha előrevonul, akkor legyen ereje, ha támad, ne 
lehessen ellene védekezni, ha pedig visszavonul, akkor ne lehessen 


üldözni. Ha az előrevonulás és a visszavonulás rendezetten történik, a 
bal és a jobb szárny jelzőszászlókkal válaszol egymásnak, még ha fel is 
borul a csatarend, akkor is újra össze tud majd állni, s ha bár 
szétszóródnak a csapatok, akkor is fel tudnak majd újra sorakozni. 
Békében és veszedelemben egyaránt össze fog tartani a hadsereg. A 
hadsereg tömege így lesz összehívható, de szét nem választható, 
használható, de nem kifárasztható. Így pedig egész biztos, hogy 
bárhova is megy a hadsereg, az egész égalattiban nem akad senki sem, 
aki felsorakozhatna ellene. Az ilyen hadsereget hívják "apa és fia 
hadseregnek". 


Vu-ce mondotta: 


Mindegyik hadsereg vezetésekor a lényeg, hogy ne sértsék meg az 
előrevonulás és a megállás természetes rendjét, ne feledkezzenek meg 
az ivás és az étkezés alkalmas idejéről és, hogy ne törjék meg az 
emberek és a lovak erejét. Ha ezt a hármat sikerül megvalósítani, 
akkor a katonák be fogják tartani a feljebbvalóik parancsait. A 
feljebbvalók parancsainak betartásából születik meg a hadsereg 
irányítása. 

Ha az előrevonulás és a megállás nem ismer mértéket, az ivás és az 
étkezés nem a megfelelő időben történik, a lovak fáradtak, az emberek 
elcsigázottak, páncéljaikat le nem vethetik, meg nem pihenhetnek, 
akkor nem fogják betartani a feljebbvalók parancsait. S amikor a 
feljebbvalók parancsaikat kiadják, a katonák a tábort rendezetlenül 
fogják felállítani, így a harcban vereséget fognak szenvedni. 

Vu-ce mondotta: 

Mindegyik csatatér temetővé lesz. Aki halálra szántan harcol, az 
életben maradhat, ám aki túlságosan is ragaszkodik az életéhez, az 
biztos, hogy odavész. 


A hadviselésben járatos hadvezér úgy irányítja seregét, mintha 
süllyedő hajóban ülnének, vagy mintha égő házban tartózkodnának, 
vagyis nem hagy időt, hogy a bölcsek terveket kovácsoljanak, és a 
bátrak dühöngjenek. Csak így lehet megverni az ellenséget. Ezért 
mondják, hogy a hadsereg legnagyobb veszedelme a tétovázás, a 
három sereg pusztulásához pedig a túl sok bizonytalankodás vezet. 


Vu-ce mondotta: 


A katonák gyakran lelik halálukat a tehetetlenség miatt, és szenvednek 
vereséget a ismeretlen miatt. Ezért a hadviselés törvényei közül a 


kiképzés és a készenlétben tartás a legelső. Egyetlen ember, aki 
elsajátítja a hadviselés mesterségét, tíz másikat tud kiképezni. Ha tíz 
ember sajátította el a hadviselés mesterségét, száz másikat tud 
kiképezni. Ha száz ember sajátította el a hadviselés mesterségét, ezer 
másikat tud kiképezni. Ha ezer ember sajátította el a hadviselés 
mesterségét, tízezer másikat tud kiképezni. Ha tízezer ember 
sajátította el a hadviselés mesterségét, akkor már egy egész hadsereget 
ki lehet képezni. 


Be kell gyakorolniuk, hogy a közelben várják, hogy végre a távolba 
érjenek; pihenten várjanak, míg ki nem fáradnak; jóllakottan várjanak, 
míg az éhség nem gyötri őket. 


A hadsereg formáját tudják kerekre vagy szögletesre alakítani; 
tudjanak megfelelő módon pihenni és készülődni; haladni és megállni; 
jobbra-balra fordulni; előre-hátra vonulni; szétválni, összegyűlni; 
felsorakozni és szétoszlani. Ha valamennyi változtatást begyakorolták, 
akkor fel lehet fegyverezni őket. Ebben áll a hadvezér dolga. 


Vu-ce mondotta: 


A harcra felkészítő kiképzés szabálya az, hogy az alacsony katonáknak 
lándzsát vagy alabárdot kell fogni, a magasaknak íjat és számszeríjat 
kell tartani, az erősek vigyék a zászlókat és lobogókat, a bátrak 
kezeljék a jelzőgongokat és dobokat, a gyöngébbje az ellátmányról és 
takarmányról gondoskodjék, a bölcsek pedig a haditervekért legyenek 
felelősek. 


Az egyazon vidékről származókat közös szakaszba, rajba kell osztani, 
így aztán ők mindenkor egymás védelmére lesznek. Egy dobszó jelzi, 
hogy elő kell készíteni a fegyvereket; két dobszó azt jelzi, hogy 
gyakorolni kell a harci alakzatokat; három dobszó a gyors étkezés 
idejét jelzi; négy dobszó jelzi, hogy meg kell tenni az utolsó 
előkészületeket; és ha felhangzik az öt dobszó, el kell indulni. Csakis a 
dobszó felhangzásakor emeljék fel a csata kezdést jelző zászlókat. 


Vu fejedelem azt kérdezte: 
- A hadsereg előrevonulásának és megállásának mi a lényege? 
Vu Csi azt válaszolta: 


- Semmiképpen nem szabad szembeállni az "égi katlannal" és a 
"sárkány fejével". Az égi katlan a mély völgy bejárata, a sárkány feje 
pedig a magas hegy teteje. Bal felől a Zöld Sárkány szakaszt, jobb felől 
a Fehér Tigris szakaszt, előre a Cinóber Madár szakaszt, hátulra a 
Titokzatos Had szakaszt kell állítani, a Kirívó szakaszt[921 pedig valami 


magaslatra kell állítani, hogy onnan kövesse nyomon a lentiek ügyét. 
Ahogy közeleg a harc ideje, meg kell vizsgálni, merről fúj a szél! Ha a 
széljárás kedvező, csatakiáltással meg kell rohamozni az ellenséget, de 
ha a széljárás kedvezőtlen, szilárd csatarendbe állva kell bevárni az 
ellenséget. 


Vu fejedelem azt kérdezte: 
- Hogyan kell tartani a harci méneket? 
Vu Csi így válaszolt: 


- A lovakat biztonságos helyen kell tartani, ahol megfelelő számukra a 
víz és a fű. Mértéket kell ismerni az éheztetésben és a jóllakatásban. 
Télen langy istállóban, nyáron hűs pajtában kell tartani őket. 
Rendszeresen kell nyírni szőrük és sörényük, s ügyelni kell patáikra. 
Szemüket és fülüket szoktatni kell, nehogy megriadjanak vagy 
megrémüljenek. Be kell gyakoroltatni velük az ügetést és a vágtát, az 
előrehaladást és a megállást. Csak azután lehet használatba fogni, 
miután ember és ló kölcsönösen ragaszkodnak egymáshoz. 


A szekérhúzó és a könnyűlovassági ló felszerelése a nyereg, a kötőfék, 
a zabla és a kantár. Ezeknek hiánytalannak és erősnek kell lenniük. 


A lovak sosem szenvednek annyira az ütközet végén, mint az ütközet 
kezdetekor, és nem szenvednek annyira az éhségtől, mint amennyire a 
jóllakottságtól. Ha alkonyatkor még hosszú út áll előttünk, többször 
kell leszállni a lóról, hogy az pihenhessen. Inkább az ember fáradjon 
ki, semmint a ló. Parancsainkat úgy kell adni, hogy lovunknak mindig 
maradjon tartalék ereje, arra az időre, ha az ellenség felénk fordulna. 
Aki világosan érti ezeket, az nyílegyenesen törhet keresztül az egész 
égalattiban. 


IV. 
BESZÉLGETÉS A HADVEZÉRRŐL 


Vu-ce mondotta: 


Csak az lehet a hadsereg hadvezérévé, aki a civil és a hadi elveket 
ötvözi. Csakis a keményet és a lágyat (az erőt és a taktikát) együtt 
alkalmazva lehet hadi vállalkozásokba kezdeni. Mindig, amikor a 
hadvezérről beszélgetnek, csak annak bátorságát vizsgálják meg. Pedig 
a bátorság csupán csak egyike azon számos tulajdonságnak, 
amelyekkel a hadvezérnek rendelkeznie kell. Ha csupán bátor, akkor 
elhamarkodottan veszi majd fel a harcot. Ha pedig elhamarkodottan 
kezdi a harcot, anélkül, hogy felismerné az előnyöket, nos ez 
semmiképpen sem elég. 


Ezért a hadvezérnek öt szempontot kell figyelembe vennie. Az első az 
irányítás, a második a készenlét, a harmadik az elszántság, negyedik a 
körültekintés, az ötödik az egyszerűség. Az irányítás: nagyszámú 
tömeget úgy igazgatni, mintha keveseket igazgatna. A készenlét: úgy 
lépni ki a kapun, mintha máris az ellenség állna ott. Elszántság: ha 
közeleg az ellensége, ne aggódjon az élete miatt. A körültekintés: 
jóllehet már győzött a csatában, de még akkor is oly körültekintő 
legyen, mint annak kezdetekor. Az egyszerűség: a törvények és 
rendeletek legyenek világosak, és ne keresztülvihetetlenek. 


Miután a parancsokat megkapta, azokat ne tagadja meg, és csak 
azután beszéljen a visszatérésről, hogy vereséget mértek az ellenségre. 
Így aztán azon a napon, amikor csatába indul a hadsereg, inkább 
meghal és dicsőséget szerez, de nem viseli el azt a szégyent, amit 
életük gyáva menekítése hozna rájuk. 

Vu-ce mondotta: 


Mindegyik háborúnak a következő négy kritikus pontja van: a virtus, a 
terep, a taktika és az erő. A három sereg tömegét, a százszor tízezer 
katonát virtusuk mértékének figyelembe vételével elrendezni, s 
mindezt egy ember kezébe helyezni, nos ezt hívják a virtusból 
származó kritikus pontnak. Amikor az ösvények keskenyek, az utak 
nehezen járhatók, hatalmasak a hegyek és nagyok az akadályok, s egy 
tíz ember védte helyen még ezer emberrel sem lehet áttörni, nos ezt 
hívják a terep viszonyok adta kritikus pontnak. Ha a kémek jól 
végezték feladatukat, és így a könnyű csapatok be-betörve szétszórják 
az ellenség tömegét, s ezzel elérik, hogy az uralkodó és a miniszterek 
egymással elégedetlenek legyenek, a feljebbvalók és a közrendűek 
pedig szemrehányásokat tegyenek egymásnak, nos ezt hívják a 
taktikából eredő kritikus pontnak. Amikor a harci kocsik masszívak, a 
tengelyeik megbízhatóak, a hajóknak megfelelő kormánylapátjaik és 
evezőik vannak, a tisztek gyakorlattal bírnak a harci alakzatok terén, 
pedig a lovakkal begyakoroltatták a vágtát és a hajszát, nos ezt hívják 
az erő adta kritikus pontnak. 


Csak az lehet hadvezér, aki mind e négy szempontot ismeri. Azonban 
a hatalma, az erényessége, az embersége és a bátorsága szükséges 
ahhoz, hogy biztosan vezesse a hadsereget, hogy megrémítse az 
ellenséget, és hogy saját seregében eloszlassa a kételyeket. Így ha majd 
kiadja a parancsait, azoknak senki nem mer ellenszegülni, és bárhol is 
van, az ellenségének nem lesz mersze ellene fordulni. Ekként teszi 
országát erőssé, és oszlatja el felőle a pusztulás veszélyét. Az ilyet 
hívják kiváló hadvezérnek. 


Vu-ce mondotta: 


A különböző dobok és gongok azok, amik félő tiszteletet ébresztenek a 
fülekben; a különböző zászlók és lobogók azok, amik félő tiszteletet 
ébresztenek a szemekben; a tilalmak, a rendeletek, a büntetések és a 
fenyítések azok, amik félő tiszteletet ébresztenek az elmékben. Ahhoz, 
hogy a dobok hangja félő tiszteletet ébresszen a fülekben, tisztán kell 
szólniuk; ahhoz, hogy a zászlók színe félő tiszteletet ébresszen a 
szemekben, jól megkülönböztethetőnek kell lenniük; ahhoz, hogy a 
büntetések félő tiszteletet ébresszenek az elmékben, szigorúaknak kell 
lenniük. Ha ezek nincsenek megalapozva, bár létezhet az ország, de 
előbb-utóbb vereséget fog szenvedni az ellenségtől. 


Ezért mondják, hogy bárhol is legyen a hadvezér, mindenkinek 
követni kell, és bárhová is mutasson, mindenki arra menjen, akár a 
halálba is. 


Vu-ce mondotta: 


Mindegyik ütközetben az a legfontosabb, hogy mindenekelőtt fel kell 
mérni az ellenség hadvezérét, és meg kell vizsgálni tehetségét. Ha a 
terepviszonyoknak megfelelő taktikát használ, akkor serege nem 
küszködik és sikert arat. Amelyik hadvezér ostoba és hiszékeny, azt be 
lehet csapni és tőrbe lehet csalni. Amelyik hadvezér kapzsi és nem 
törődik a jó hírével, azt ajándékokkal meg lehet vesztegetni. Ha 
könnyen változtatja szándékát, és nincs stratégiája, akkor meg lehet 
gyötörni és ki lehet fárasztani. Ha a feljebbvalók gazdagok és 
fennhéjázók, miközben a közrendűek szegények és sértődöttek, akkor 
el lehet választani és meg lehet osztani őket. Ha a hadvezér előre- és a 
visszavonuláskor sokszor bizonytalankodik, a sereg pedig nem bízik 
benne, akkor megrémítve meg lehet futamítani őket. Ha a tisztek 
lenézik hadvezérüket, és egyetlen céljuk, hogy már végre 
hazatérhessenek, akkor a könnyebbik utat elzárva előlük és megnyitva 
számukra az akadályokkal telit, rájuk támadva el lehet fogni őket. Ha 
az ellenség előrevonulására való út könnyen járható, a visszavonulásra 
való útja viszont akadályokkal teli, akkor előre csalogatva meg lehet 
semmisíteni őket. Ha az ellenség előrevonulását biztosító út 
akadályokkal teli, a visszavonulásukra való út viszont könnyen 
járható, akkor a vissza útját elállva meg lehet támadni. Ha az ellenség 
tábora alacsony, nedves helyen van felállítva, ahol a víz sehol sem tud 
lefolyni, és az eső is többször, kitartóan esik, akkor elárasztással vízbe 
lehet fullasztani. Ha az ellenség mocsaras vidéken táborozik, amelyet 
füves bozót ver fel, és gyakorta fúj viharos erejű szél, akkor tüzet 
támasztva el lehet pusztítani. Ha az ellenség táborát nem mozdítván 
sokáig tartózkodik egyhelyben, a hadvezér és a tisztek hanyagok és 


lusták, a hadsereg pedig felkészületlen, akkor oda lopakodva 
meglepetésszerűen rajta lehet ütni. 

Vu fejedelem azt kérdezte: 


- Amikor seregem farkasszemet néz az ellenséggel, és nem ismerem a 
hadvezérüket, de én mégis szeretném kipuhatolni. Nos, akkor mit kell 
tennem? 


Vu Csi így válaszolt: 


- Nélkülözhető, de bátor katonákból szervezz egy gyöngén felszerelt 
rohamcsapatot, amellyel majd próbára teheted az ellenséged. Az 
ellenségre támadva színleljenek vereséget, nem a győzelem a 
feladatuk. Ha azt látod, hogy az ellenséged rohama fegyelmezett 
ritmusban történik, akkor jól szervezett, a menekülő csapatodat 
üldözve úgy tesz, mintha nem tudná elfogni, és látván a felkínált 
előnyöket, úgy csinál, mintha nem ismerte volna fel azokat, nos az 
ilyen hadvezért nevezik bölcs hadvezérnek, semmiképpen ne harcolj 
vele! Ha viszont az ellenséges sereg lármázik és zajong, zászlóik, 
lobogóik rendezetlenül, kuszán kavarognak, a katonák saját fejük után 
indulnak el vagy éppen torpannak meg, fegyvereik egy része felfelé 
mered, a többit viszont leeresztve viszik, a menekülő csapatodat 
üldözve félnek azt elfogni, a felkínált előnyöket látván félnek azokat 
megszerezni, nos az ilyen sereg hadvezére bizony ostoba, s bár serege 
nagyszámú lehet, mégis el lehet fogni őket. 


V. 
VÁLASZOK AZ ESÉLYEK MEGVÁLTOZTATÁSÁRÓL 


Vu fejedelem kérdezte: 


- Ha a harci szekereink masszívak, a lovaink jók, a hadvezér bátor, a 
katonák erősek, de hirtelen szembekerülvén az ellenséggel, mégis 
felfordulás támad és felborulnak soraink, akkor mi a teendő? 


Vu Csi ekként felelt: 


- Mindegyik ütközetnek az a szabálya, hogy nappal zászlókkal, 
lobogókkal kell irányítani, éjszaka pedig gonggal, dobbal és síppal. Ha 
a zászlók balra mutatnak, akkor a katonák balra menjenek, ha a 
zászlók jobbra mutatnak, akkor a katonák jobbra menjenek. Ha 
dobszót hallanak induljanak el, ha a gongot hallják álljanak meg. Egy 
sípszóra sorakozzanak fel, még egy sípszóra gyülekezzenek. Aki nem 
engedelmeskedik a parancsoknak, azt végezzék ki. Ha az egész 
hadsereg aláveti magát a hatalmadnak, a tisztek és a közkatonák 
betartják a parancsokat, akkor a harcban nem bizonyul majd elég 


erősnek az ellenséged, rohamra indulva pedig nem ütközöl szilárd 
harci alakzatba. 


Vu fejedelem azt kérdezte: 
- Ha az ellenséges sereg túlerőben van, akkor mi a teendő? 
Vu Csi azt felelte: 


- El kell kerülnöd a könnyű terepet, és az akadályokkal telin kell 
lecsapni az ellenségre! Ezért mondják, hogy eggyel tízre támadni 
legjobb a szűk szorosokban, tízzel százra támadni legjobb a mély 
szurdokokban, ezerrel tízezerre támadni legjobb a veszélyes hágókban. 
Na most, ha kevés katonád van, akkor azok hirtelen fedjék fel 
magukat a veszélyes utakon, verjék meg a gongokat, dobokat, s akkor 
hiába nagyszámú az ellenséged serege, mindegyik katonája rémülten 
kapkod majd. Ezért mondják, hogy nagyszámú sereget könnyű terepen 
kell bevetni, gyér sereget pedig veszélyes terepen. 


Vu fejedelem kérdezte: 


- Ha az ellenséges sereg nagyszámú, harcias és bátor, hátuk mögött 
veszélyes szoros húzódik, jobbra tőlük hegy áll, balra folyó húzódik, 
mély árkaik és magas sáncaik vannak, védelmüket erős 
számszeríjakkal biztosítják, akkor hátrálnak meg, ha a hegyek 
elmozdulnak, de úgy törnek előre, mint a szél és zápor, bőségesen van 
élelmük, s nehéz sokáig védekezni ellenük, akkor mi a teendő? 


Vu Csi így felelt: 


- Ez bizony fogas kérdés! Ezt nem a harci szekerek és a könnyűlovasok 
erejével, hanem a bölcsek taktikájával lehet megoldani. Ha fel tudsz 
készíteni ezer harci szekeret és tízezer könnyűlovast, akiket 
gyalogosok fedeznek, akkor válaszd szét őket öt csapatba, és 
mindegyik csapatot állítsd egy-egy útra. Ha öt sereged öt úton halad, 
ellenséged egész biztosan elbizonytalanodik, hogy hol összpontosítsa 
erejét. Ha az ellenséged keményen védekezik, katonái kitartóak, akkor 
sürgősen kémeket kell meneszteni, hogy kifürkésszék a terveiket. Ha 
az ellenség hallgat ránk, akkor állásaikat feladja és elvonul, ha nem 
hallgat ránk, akkor kivégzi követeinket, elégeti levelünket és seregét 
megosztja az öt hadszíntérre. Ha győzünk, ne üldözzük ellenségünket, 
ha vesztünk, gyorsan vonuljunk vissza. Így aztán, vereséget színlelve 
kell lecsapni rá. Egyik csapatunk az elővédjével veszi fel a harcot, egy 
másik csapatunk az utóvédjét szakítja el, két csapatunk pedig óvatosan 
odalopózva a bal és a jobb szárnyára mér meglepetésszerű támadást. 
Ha pedig mind az öt csapatod egyidejűleg harcol, akkor biztos hogy a 


te sereged van előnyben. Ebben áll az erős ellenség megtámadásának 
lényege. 


Vu fejedelem azt kérdezte: 


- Ha az ellenség közel van és már minket szorongat, menekülnénk, de 
nincs kiút, katonáim rémültek, akkor mi a teendő? 


Vu Csi azt felelte: 


- Ebben az esetben a következőképpen kell eljárnod: ha túlerőben 
vagy, akkor sereged megosztva kell harcolnod az ellenséggel, ha 
viszont ő van túlerőben, akkor erőidet összpontosítva kell 
megtámadnod, pihenőt sem engedve neki. Így aztán bár nagyszámú a 
serege, mégis engedelmességre tudod szorítani. 

Vu fejedelem azt kérdezte: 


- Ha mély völgyben akadnék össze az ellenséggel, ahol oldalt veszélyes 
szakadékok akadályoznak, az ellenségem pedig túlerőben van, akkor 
mi a teendő? 


Vu Csi azt felelte: 


- Ha ellenségeddel sziklás vidéken, erdős völgyben, hegyek mélyén 
vagy széles ingoványon találkoznál, késlekedés nélkül hagyd el ezeket 
a helyeket! Ha magas hegyen vagy mély völgyben ellenségeddel 
hirtelen mégis szembekerülnél, akkor legelőször is dobjaiddal kelts 
lármát, majd íjászaid és számszeríjászaid előrenyomulván nyilazzanak 
és ejtsenek foglyokat. Tüzetesen vizsgáld meg az ellenség 
hadvezetését, s ha azt zavarosnak találnád, kételkedés nélkül támadd 
meg! 


Vu fejedelem azt kérdezte: 


- Ha balról is, jobbról is magas hegyek állnak, a terep nehezen járható 
és hirtelen szembetalálkozom az ellenséggel, nem merem megtámadni, 
de elmenekülni sem tudok, akkor mi a teendő? 


Vu Csi azt felelte: 


- Ezt hívják völgybeli csatának. Sereged nagyszámú, de mégis 
használhatatlan. Hívd össze tehetséges tisztjeidet, hogy ők szálljanak 
szembe az ellenséggel, gyors lábú katonáid éles fegyverekkel törjenek 
előre. Oszd meg harci szekereid, sorakoztasd fel könnyűlovasaid, és 
rejtsd el őket az ellenség köré négy oldalra egymástól néhány mérföld 
távolságra, úgy hogy fegyverük ne látszódjék! Az ellenségednek így 


kemény harci alakzatot kell tartania, és nem mer majd se előre 
nyomulni, se visszavonulni. Ezt követően pedig emeld fel zászlóid, 
sorakoztasd fel lobogóid, s gyere elő a hegyekből a tábora elé, s 
ellenséged megrémül majd. Harci szekereiddel és könnyűlovasaiddal 
nyugtalaníthatod, egy szusszanásnyi pihenőt sem engedve neki. Ez a 
völgybeli csatának a törvénye. 


Vu fejedelem azt kérdezte: 


- Ha az ellenséggel egy nagy vizes ingoványon találkoznék, a szekerek 
kerekei a szekérrúdig elmerültek, a mocsárban szekereink és 
könnyűlovasaink csak küszködnek, a csónakok evezői 
használhatatlanok, előre vagy hátra még evickélni sem bírunk, akkor 
mi a teendő? 


Vu Csi ekként felelt: 


- Ezt nevezik vizes csatának. A harci szekerek és a könnyűlovasok 
használhatatlanok, de azért maradjanak az oldalakon fedezéket 
biztosítva. Egy magaslatra állva mind a négy irányba fel kell mérni a 
víz természetét. Ha úgy találod, hogy az szélesen elterülő és mély, 
akkor nem hagyományos taktikát alkalmazva győzhetsz! Ha az 
ellenség átkelne, akkor támadd meg, amikor a serege fele már bent jár 
a vízben! 


Vu fejedelem azt kérdezte: 


- Ha szakadatlanul esik már hosszú ideje, a lovak a sárba süllyedtek, a 
szekerek beragadtak, négy felől az ellenség fenyeget, seregem 
rémülten retteg, akkor mi a teendő? 


Vu Csi azt felelte: 


- Mindenkinek, aki harci szekereket használna tudnia kell, hogy azok 
borult, csapadékos időben maradjanak veszteg, csak derült, száraz 
időben indíthatók. Amikor harci szekereket hajtanak, keressék a 
magas helyeket, s vessék meg az alacsony területeket! Ha előre 
vonulnának vagy megállnának, mindenkor az útviszonyokhoz 
alkalmazkodva tegyék azt! Ha az ellenség felkerekedett, haladjanak 
annak kitaposott nyomában! 


Vu fejedelem azt kérdezte: 


- Ha hirtelen vad, portyázó csapatok törnek ránk, akik a földjeinket 
prédálják fel, s marháinkat, juhainkat hajtják el, akkor mi a teendő? 


Vu Csi azt felelte: 


- Ha vad, portyázó csapatok törnek be, akkor körültekintően fel kell 
mérned az erejüket, erős védelmet kell állítanod, és semmiképpen ne 
bocsátkozz velük harcba! Alkonyatkor, mikor elvonulnának, már jól 
meg lesznek pakolva, egész biztos, hogy félnek, és csak a gyors 
visszavonulásra összpontosítanak, így aztán egymástól óhatatlanul is 
el-elszakadnak. Ekkor üldözőbe véve rájuk támadhatsz, s így 
legyőzheted csapataikat. 


Vu-ce mondotta: 


Az ellenségre támadásnak és a város bekerítésének mindenkor az a 
lényege, hogy miután bevették a várost, foglalják el annak valamennyi 
hivatalát is, hogy maguk ellenőrizzék a hivatalnokokat, és vegyék 
magukhoz az (adminisztrációs) eszközeiket. 


A hadsereg bármely területet is foglalna el, sehol se vágja ki a fákat, 
ne rombolja le az épületeket, ne kobozza el a termést, ne mészárolja le 
a háziállatokat és ne égesse fel a készleteket, ezzel is kimutatván a 
népnek tisztességes szándékát. Méltányolja azokat, akik kérésükre 
megadták magukat, és telepítse le őket. 


VI. 
A TISZTEK ÖSZTÖNZÉSE 


Vu fejedelem azt kérdezte: 


- A szigorú büntetések és az értelmes jutalmazások elegendők-e a 
győzelemhez? 


Vu Csi azt felelte: 


- A szigor és az értelem dolgát ugyan nem tudnám teljesen kifejteni, 
ám azokra mégsem lehet támaszkodni. Ha parancsaid kiadását és 
rendeleteid közzétételét az emberek örömmel hallgatják, akkor a 
csapatok mozgósításakor és a tömegek mozgatásakor az emberek 
örömmel fognak harcolni, és midőn a katonák megvívnak, és a pengék 
összecsapnak, akkor az embereid örömmel fogadják akár a halált is. Ez 
az a három dolog, amire az uralkodó támaszkodhat. 


- Mindezt miként érhetném el? - kérdezte Vu fejedelem. 


- Válaszd ki az eredményeseket és jutalmazd meg őket egy 
ünnepséggel úgy, hogy mindeközben a sikerteleneket is ösztönözd! - 
javasolta Vu Csi. 


Ezután Vu fejedelem három sorba különítve ülőgyékényeket 
helyeztetett a templom csarnokába, és ünnepséget rendezett tisztjei és 


főemberei számára. Az eredményesek elöl, az első sorban foglaltak 
helyet, pompás ételekkel kínálták őket, drága edényekben tálalták fel 
számukra a három áldozati állatl501] húsából készült pecsenyét. A 
kevésbé eredményesek a középső sorban foglaltak helyet, és számukra 
a lakomát kevésbé értékes edényekben szolgálták fel. A sikertelenek a 
leghátsó sorban foglaltak helyet, s az ételeket közönséges edényekben 
kapták. Az ünnepség végeztével távoztak, és a templom kapuja előtt a 
fejedelem eredményes embereinek még a szüleit, feleségeit és 
gyermekeit is megajándékozta, ugyancsak az érdemeik alapján 
rangsorolva. Azon embereinek családjához, akik (a haza 
szolgálatában, érdemeket szerezve) estek el, évente követeket küldött, 
és segélyt adományozott szüleiknek, ezzel is kifejezve, hogy fiaik 
emléke örökké élni fog szívében. 


Ekként cselekedett három esztendőn át, amikor is Cin mozgósította 
hadseregét és a Sárga-folyótól nyugatra fekvő területek felé közeledett. 
Amikor Vej tisztjei hírét vették ennek, parancsra sem várva sisakjukat, 
páncéljukat felöltve tízezer fős seregükkel lelkesen megütköztek az 
ellenséggel. 


kk K 


Vu fejedelem magához hívatta Vu Csit, és azt mondta neki: 
- Lám korábbi útmutatásod most megfogant. 
Vu Csi pedig így szólt: 


- Jómagam úgy hallottam, hogy az emberek közt van erős és gyönge, a 
hangulat pedig lehet lelkes vagy lankadt. Felség, ha szeretnéd próbára 
tenni az ötvenezer, eleddig még eredménytelen emberedet, akkor 
kérlek engedd, hogy hadd vezethessem őket az ellenség ellen! Ha Cin 
nem tud majd győzedelmeskedni, a többi fejedelem mind kineveti őt, 
és elveszti hatalmát és befolyását az égalattiban. 


Példának okáért ha egy vérszomjas gazember elrejtőzik a vadonban, 
ezren fognak a nyomába eredni, s valamennyien a bagoly éles 
tekintetével, a farkas éberséggel kutatnak majd utána, hogy elkapják. 
Hogy miért? Nos azért, mert ha az erőszak felütné a fejét, az rájuk 
hozna veszedelmet. Ezért, ha csak egyetlen valaki is fittyet hány az 
életre, az máris elég ahhoz, hogy megrémítsen ezer másikat. Én most 
az ötvenezer fős tömeget az ellen az egy vérszomjas gazember ellen 
akarom hadba állítani, és az ellenség megbüntetésére vezetve őket 
egész biztos, hogy Cinnek nem lesz könnyű dolga. 


Ezt követően Vu fejedelem Vu Csi tanácsát megfogadva engedélyezte 
számára ötszáz harci szekér és háromezer könnyűlovas vezetését. Ő 
pedig vereséget mért Cin ötszázezer fős hadseregére. Ez pedig a 


"tisztek ösztönzése" elmélet sikeressége. 


Az ütközet előtti napon Vu Csi meghagyta a három seregnek: 
"Valamennyi hivatalnoknak és katonának szembe kell szállnia, 
üldöznie és el kell fognia az ellenség harci szekereit, könnyűlovasait és 
gyalogosait! Ha a harci szekereink nem fogják el az ellenség harci 
szekereit, ha könnyűlovasaink nem fogják el az ellenség 
könnyűlovasait, és ha gyalogosaink nem fogják el az ellenség 
gyalogosait, akkor bár vereséget mérhetünk az ellenséges hadseregre, 
de nem járunk semmi eredménnyel." 


Ezért aztán az ütközet napján Vu Csi parancsa egyáltalán nem 
bizonyult nehéz feladatnak, ám mégis rettenetesen megrengette az 
egész égalattit. 


Jegyzetek 


[1] Az utóbbi években megjelent magyar nyelvű fordítások: Szun-ce, A 
hadviselés törvényei, kínai eredetiből fordította: Tőkei Ferenc, Balassi 
Kiadó, 1995. (kétnyelvű); Szun Ce, A Hadviselés tudománya, Lionel 
Giles angol fordításából magyarra fordította: Édes Bálint, Göncöl 
Kiadó, 1996.; Szun mester, A hadakozás regulái, kínai eredetiből 
fordította: Tokaji Zsolt, Terebess Collection, 1997. 


[2] Han Fej-ce, 49. fejezet 
[3] Si csi, 65. fejezet 


[4] Szun Pin nevéhez egy szintén páratlan jelentőségű hadtudományi 


munka fűződik, melyet két évezreden keresztül elveszettnek hittek, 
mígnem 1972-ben váratlanul előkerült egy példánya. 


[5] Kicsiny fejedelemség a Hadakozó fejedelemségek idején (i.e. 
350-249), nem keverendő össze a hangalakban és hangsúlyában is 
megegyező, az átírásban szintén Vejként írandó Vej fejedelemséggel, 
amely i.e. 403-ban jött létre Cin fejedelemség szétválásából. 


[61 (i.e. 505 - 436) Konfuciusz tanítványa volt. Vu Csi semmiképpen 
nem lehetett az ő kortársa. Néhány tudós arra a következtetésre jutott, 
hogy talán Ceng-ce fiával tanulhatott együtt. 


[71 Ti. az esküjének komolyságát bizonyítandóan, annak 
megpecsételéseként. 


[8] Ezzel a tettével Vu Csi nem tett eleget a konfuciánus elvek 
legfontosabbikának, a szülőtiszteletnek. Saját adott esküjét előbbre 
helyezte a fiúi gyászszertartási kötelezettségeknek, amelyet a szülők 


halálakor kell gyakorolni. 


[9] Vej Ven fejedelem, más néven Csi Sze (i.e. ? - i.e. 396), a Hadakozó 
fejedelemségek idején (i.e. 475 - i.e. 221) létezett Vej állam i.e. 445 - 
i.e. 396-ig uralkodott fejedelme. 


[10] Li Ko és Hszi-men Pao voltak Ven fejedelem legkiválóbb 
tanácsadói. 

[11] Híres ókori hadvezér, akinek nevéhez szintén fűződik egy jelentős 
hadtudományi szakkönyv. Életrajza a Si csi 64. fejezetében olvasható. 


[12] Vagyis a Sárga-folyótól nyugatra elterülő vidék, azaz Vej állam 
területe. 


[13] i.e. 396. 


[14] Ven fejedelem fia, Vu i.e. 395 - i.e. 370-ig uralkodott a Vej 
fejedelemség uralkodójaként. 


[15] Vagy "három miao", az ókorban élt idegen nép. 


[16] Másnéven Nagy Jü, a mitikus Hszia-dinasztia alapítója, akinek 
nevéhez még a vizek megfékezése és szabályozása is fűződik. 


[17] Cseng Tang a legendás Hszia-dinasztia egyik fejedelme volt, aki a 
hagyomány szerint végzett a dinasztia utolsó uralkodójával Csievel. 


[18] A Jin-dinasztia, más néven a Sang-Jin-dinasztia (i.e. 11.sz. - i.e. 
1066) utolsó uralkodóját, a zsarnokoskodó Csou királyt az egyik 
fejedelme, Csi Fa ölte meg, majd megalapította saját dinasztiáját, a 
Csout (i.e. 1066 - i.e. 221) és Csou Vu néven uralkodott. 


[191 I.e. 383. 

[20] I.e. 403-ban Cin fejedelemség szétesett Hanra Csaora és Vejre. 
Később, Vu-ce szövegében helyenként ezek közül csak a Han 
fejedelemséget emlegeti. 

[21] I.e. 381. 

[22] Vu Csi Csuban tartózkodása és az ott véghez vitt reformjai több 


pontban ellentmondók, vitathatók. Feltételezhető, hogy halálának 
módja is drámai túlzás, hiszen a Si csi más fejezeteiben (44., 46.) 


feltételezett halála után négy évvel, i.e. 378-ban a Vej seregek élén 
sikeres hadjáratot vezetett Csi ellen. 


[23] Han Fej-ce, 13. fejezet 

[24] Lü-si Csun-Csiu, 21. fejezet 

[25] Csu fejedelemség másik neve. 

[26] Lü-si Csun-Csiu, 11. és 20. fejezet 
[27] Han Fej-ce, 30. fejezet 

[28] Han Fej-ce, 32. és 34. fejezet 


[29] A mai Santung tartomány délnyugati csücskében található 
Caohszien városka északnyugati része. 


[30] Ld. 9. jegyzet 


[31] Az eredeti szövegben két csang, négy cse (láb) és egy csang, két 
cse hosszú alabárdokról van szó. 1 csang — 10 cse, 1 cse — kb. 20 cm 
(a Csou-korban!). Vagyis a hosszú alabárd több mint 4.5 méter, a 
rövid pedig több mint 2 méter hosszú lehetett. A hosszabbikat a harci 
szekerek személyzete használta, a rövid alabárd a gyalogság 
fegyverzetéhez tartozott. 


[32] A hagyomány úgy tartja, hogy a történelem előtti idők legendás 
uralkodójának, Sen-nungnak az idején élt törzsek egyike. 


[33] A hagyomány szerint a legendás Hszia-dinasztia első 
uralkodójának, Jünek az idején élt törzsek egyike. 


[34] Ld. 12. jegyzet 
[35] Egy kínai mérföld (li) — kb. 500 méter. 


[361 Vagyis a hivatalnokok, ti. az ókori Kínában csak a patríciusoknak 
volt családnevük, és viseltek hivatalt. 


[37] Az ókori Kínában létezett többféle jóslás egyike volt, hogy 
teknőspáncélt izzó fémpálcával hevítettek, és az így kapott repedések 
mutatta alakzatokat értelmezve jövendölték meg pl. a csata 
kimenetelét. 


[38] Ld. 17. jegyzet 
[39] Ld. 18. jegyzet 
[40] Ld. 14. jegyzet 


[41] (I.e. 716 - i.e. 643), a Tavaszok és őszök korában (i.e. 770 - i.e. 
476) létezett Csi fejedelemség uralkodója. 


[42] (I.e. ? - i.e. 628), a Tavaszok és őszök korában létezett Cin állam 
fejedelme. 


[43] (I.e. ? - i.e. 621), a Tavaszok és őszök korában létezett Csin állam 
fejedelme, aki i.e. 660 - i.e. 621-ig uralkodott. 


[44] (I.e. ? - i.e. 591) a Tavaszok és őszök korában létezett Csu állam 
fejedelme. 


[45] Teljes nevén Sen Vu, aki a Csu fejedelemség egyik főembere volt. 
[46] Ld. 20. jegyzet 


[47] Az ókorban egységesített fegyvereket hívták a vu ping, "öt fegyver? 
gyűjtőnéven, ami a tőrbaltát, az alabárdot, a buzogányt, az íjat, nyilat 
és a lándzsát jelölte. 


[48] A források tanúsága szerint az egész hadsereg három, egyenként 


12 500 harcost számláló seregből állt, úgymint elővéd, zöm (centrum) 
és hátvéd. 


[49] E csapat elnevezéseket más-más színű zászlókkal és motívumokkal 
jelezték. Az első három szakasz zászlajának színe és annak mintája a 
szakasz elnevezéséből kézenfekvő. A Titokzatos Had zászlaja fekete 
színű volt, s azon egy kígyó és teknős ábrája volt. A Kirívó szakasz 
sárga zászlaján az Északi merítő csillagkép hét csillag alkotta ábrája 
volt. 


[50] Az ókorban az ökör, birka és a disznó húsából készítették a 
legfőbb áldozati étket. 


